
URDHËR
Nr. 321, datë 11.12.2020

PËR NJË SHTESË NË URDHRIN E MINISTRIT NR. 243, DATË 9.7.2019, “PËR MIRATIMIN E RREGULLORES MBI PROCEDURËN E KLASIFIKIMIT TË STRUKTURAVE AKOMODUESE ME 4 APO 5 YJE, QË JANË MBAJTËS TË NJË MARKE TREGTARE TË REGJISTRUAR DHE TË NJOHUR NDËRKOMBËTARISHT ‘BRAND NAME’”

Në mbështetje të pikës 4, të nenit 102, të Kushtetutës së Republikës së Shqipërisë, të pikës 2, të nenit 7/1 të vendimit të Këshillit të Ministrave nr. 730, datë 20.10.2016, “Për miratimin e rregullores për kushtet, kriteret, tarifat, afatet dhe procedurën për klasifikimin e strukturave akomoduese”, të ndryshuar,

URDHËROJ:

[bookmark: _GoBack]Në tekstin e rregullores të miratuar me urdhrin e ministrit të Turizmit dhe Mjedisit nr. 243, datë 9.7.2019, “Për miratimin e rregullores mbi procedurën e klasifikimit të strukturave akomoduese me 4 apo 5 yje, që janë mbajtës të një marke tregtare të regjistruar dhe të njohur ndërkombëtarisht ‘brand name’”, pas pikës 4, të nenit 6, shtohet pika 5 me këtë përmbajtje:
1. “5. Në rast se gjatë fazës së shqyrtimit të dokumentacionit dhe raportit të verifikimit, Komisioni i Standardizimit konstaton mangësi/pasaktësi të dokumentacionit/informacionit të dorëzuar nga ana e subjektit, brenda 3 ditëve, e njofton me shkrim dhe elektronikisht subjektin për plotësimin e dokumentacionit ose korrigjimin e pasaktësive dhe i cakton atij një afat prej 5 ditësh për paraqitjen e dokumentacionit përkatës.”.
2. Ngarkohet Komisioni i Standardizimit të Veprimtarive Turistike për zbatimin e këtij urdhri. 
Ky urdhër hyn në fuqi menjëherë dhe botohet në Fletoren Zyrtare.

